text: [{"text_idx": "#000000", "text": "Vi\u00f0 a\u0301rsskifti\u00f0 huglei\u00f0a vit um farna a\u0301ri\u00f0 og hyggja vi\u00f0 ny\u0301ggjum vo\u0301num at ti\u0301 komandi. A\u0301 onkran ha\u0301tt halda vit, at ta\u00f0 ringa sleppur ikki inn vi\u00f0 i\u0301 ny\u0301ggja a\u0301ri\u00f0. Vit anda l\u00e6ttan vi\u00f0 a\u0301rsskifti\u00f0 og i\u0301mynda okkum, at farso\u0301ttin sleppur ikki vi\u00f0 inn i\u0301 ny\u0301ggja a\u0301ri\u00f0. Ivaleyst gott, at vit eru solei\u00f0is. Vit hyggja vo\u0301nri\u0301k mo\u0301ti framti\u0301\u00f0ini. Ta\u00f0 sama gj\u00f8rdu vit a\u0301 ga\u0301ttini til 2020 og tru\u0301\u00f0u ta\u00f0 besta um komandi a\u0301ri\u00f0."}, {"text_idx": "#000001", "text": "Eg beit merki i\u0301, at Mette Frederiksen i\u0301 ny\u0301ggja\u0301rstaluni seg\u00f0i, at 2020 hev\u00f0i l\u00e6rt okkum at sett sjo\u0301neykuna a\u0301 n\u00f8kur a\u0301vi\u0301s \u00f8ki. Ta\u00f0 er naka\u00f0 um hetta. I\u0301 krepputi\u0301\u00f0um si\u0301ggja vit ymiskt vi\u00f0 okkara hugsunnarha\u0301tti og atbur\u00f0i betur, ti\u0301 tey ver\u00f0a st\u00f8rra\u00f0 gj\u00f8gnum sjo\u0301neykuna. Eitt kunnu vit ver\u00f0a samd um: likamlig heilsa stendur ovarlaga a\u0301 listanum hja\u0301 okkum. Ta\u00f0 hevur farna a\u0301ri\u00f0 l\u00e6rt okkum. A\u0301ri\u00f0 hevur eisini l\u00e6rt okkum, at vit hava ilt vi\u00f0 at go\u0301\u00f0taka sju\u0301ku og dey\u00f0a."}, {"text_idx": "#000003", "text": "Orsaki\u00f0 hesa d\u00f8pru ny\u0301ggja\u0301rsheilsan, eg her komi vi\u00f0. Vit ver\u00f0a rakt av sju\u0301ku, li\u0301\u00f0ing, veikleika og dey\u00f0a. Men nu\u0301ti\u0301\u00f0armenniskja\u00f0 hevur torf\u00f8rt vi\u00f0 at go\u0301\u00f0taka ta\u00f0. Dagsins menniskja\u00f0 heldur seg hava tamarhald a\u0301 st\u00f8\u00f0uni gj\u00f8gnum framkomnu vi\u0301sindini. Og sja\u0301lvandi eru vit \u00f8ll takksom fyri framkomnu l\u00e6knavi\u0301sindini. Og sja\u0301lvandi skulu vit menna okkum a\u0301 hesum \u00f8ki. Men lati\u00f0 okkum ikki gloyma veruleikan, at ta\u00f0 kemur ein l\u00f8ta, ta\u0301 i\u00f0 vit skulu fara hi\u00f0ani."}, {"text_idx": "#000004", "text": "Vi\u00f0 hv\u00f8rt ny\u0301tt a\u0301rsskifti koma or\u00f0ini til mi\u0301n (Op. 21,5):"}, {"text_idx": "#000005", "text": "\u201eHygg, Eg geri alt ny\u0301tt!\u201c"}, {"text_idx": "#000006", "text": "Hetta eru Jesusar or\u00f0 til Jo\u0301hannes i\u0301 Opinberingini, hann fekk a\u0301 Patmos 60 a\u0301r eftir, at Jesus var farin til Himmals. Eg fari ikki at greina Opinberingina, men at lesa hesi or\u00f0 er sum s\u00f8tur, lekjandi to\u0301nleikur fyri anda, sa\u0301l og likam. Hann ger alt ny\u0301tt. Gott at vita, at Hann hevur ikki slept okkum. Og ikki bara ta\u00f0, at Hann ikki hevur slept okkum; Hann arbei\u00f0ir virkin vi\u00f0 at gera alt ny\u0301tt."}, {"text_idx": "#000007", "text": "Vit kenna bara til li\u0301vi\u00f0 a\u0301 hesi gongustj\u00f8rnu, sum eitur j\u00f8r\u00f0in. Her forgongur alt. Alt ver\u00f0ur verri vi\u00f0 ti\u0301\u00f0ini. Menniskju, djo\u0301r og na\u0301ttu\u0301ra \u2013 alt ver\u00f0ur ni\u00f0urbroti\u00f0 av elli, sju\u0301ku, da\u0301lking og a\u00f0rari oy\u00f0ilegging, og no\u0301gv arbei\u00f0i ver\u00f0ur lagt i\u0301 at mo\u0301tarbei\u00f0a hesum, sum um vit skulu ver\u00f0a her i\u0301 \u00e6vir."}, {"text_idx": "#000008", "text": "Men hendan sama gongustj\u00f8rna, sum er so rakt av syndafallinum, skal eisini fa\u0301a ein ny\u0301ggjan bu\u0301na. Okkara rukkutu, veiku, sju\u0301ku, dey\u00f0iligu likam skulu ein dag ver\u00f0a umbroytt. Ta\u00f0 besta og fullkomna er fyri framman, og her er troystin."}, {"text_idx": "#000009", "text": "Men er n\u00f8kur troyst til hesa l\u00f8tu, til dagin i\u0301 dag? Troystar hetta i\u0301 2021? Alt hetta tykist so o\u0301veruligt og langt burtur. Men Hann er longu i\u0301 gongd vi\u00f0 arbei\u00f0i\u00f0. A\u0301\u00f0renn Jesus skiltist fra\u0301 l\u00e6risveinunum, seg\u00f0i Hann i\u0301 Jo\u0301hannes 14,2:"}, {"text_idx": "#000011", "text": "Jesus er virkin. Himmalin er veruligur, og alt ver\u00f0ur ny\u0301tt, fullkomi\u00f0 og o\u0301dey\u00f0iligt."}, {"text_idx": "#000012", "text": "I\u0301 Opinberingini 21,1-8 hoyra vit um eina ny\u0301ggja j\u00f8r\u00f0 og ein ny\u0301ggjan himmal. Vit hoyra, at ny\u0301ggja Jerusalem kemur ni\u00f0ur av Himli. Dey\u00f0in ver\u00f0ur ikki longur ei heldur sorg og pi\u0301na, og Gud skal bu\u0301gva hja\u0301 okkum. Hann skal bu\u0301gva millum Si\u0301ni, tey, sum hava sigra\u00f0. Ta\u00f0 eru Hansara b\u00f8rn. Men vers 8 sigur um tey, sum eru uttan Gud:"}, {"text_idx": "#000013", "text": "\u201eMen hini r\u00e6ddu, hini o\u0301tru\u0301gvu, hini vi\u00f0urstyggiligu, manndra\u0301parar, si\u00f0loysingar, gandakallar, avgudady\u0301rkarar og allir lygnarar \u2013 lutur teirra skal vera i\u0301 sjo\u0301num, sum logar av eldi og sva\u0301vuli \u2013 ta\u00f0 er hin annar dey\u00f0in.\u201c"}, {"text_idx": "#000014", "text": "Hetta er ta\u00f0, sum skal koma i\u0301 eini o\u0301kendari framti\u0301\u00f0. Kanska i\u0301 2021. Men me\u00f0an vit bi\u0301\u00f0a, hava vit vo\u0301n, og vit vita, at Hann er virkin i\u0301 okkum, har Hann ger alt ny\u0301tt. Hann er longu byrja\u00f0ur gj\u00f8gnum endurf\u00f8\u00f0ingina og endurny\u0301ggjan sinnis okkara, sum er heilaggeringin."}, {"text_idx": "#000015", "text": "Ta\u00f0 er ty\u0301\u00f0andi at seta sjo\u0301neykuna a\u0301 hetta. Ta\u00f0, sum er varandi, er innara menniskja okkara. Ta\u00f0 bu\u0301nast i\u0301 okkum. Ta\u00f0 menniskja\u00f0 kann eingin taka fra\u0301 okkum. Hv\u00f8rki dey\u00f0i, sju\u0301ka, forfylging, trongd, li\u0301\u00f0ingar ella nakar myndugleiki."}, {"text_idx": "#000016", "text": "Men enn liva vit i\u0301 hesum ti\u0301\u00f0aranda, og vit mugu ikki gloyma, at andi Antikrists r\u00e6\u00f0ur i\u0301 hesum heimi. Hann roynir at binda okkum ni\u00f0ur vi\u00f0 o\u0301tta og a\u0301 henda ha\u0301tt at taka fr\u00e6lsi\u00f0 fra\u0301 okkum. Vit eiga ikki at geva okkum yvir til o\u0301ttan, men at s\u00f8kja Guds fri\u00f0. Vit eru ju\u0301 sett i\u0301 fr\u00e6lsi gj\u00f8gnum Kristus."}, {"text_idx": "#000017", "text": "Arbei\u00f0i\u00f0 vi\u00f0 o\u0301tta og bivan upp a\u0301 frelsu tykkara, er a\u0301lagt okkum (Fil. 2,12). Ikki solei\u00f0is, at vit arbei\u00f0a fyri at gerast b\u00f8rn Hansara ella at toknast Honum, ti\u0301 vit eru longu fagna\u00f0 i\u0301 Honum. Men vit skulu arbei\u00f0a upp a\u0301 innara menniskja okkara, so ta\u00f0 veksur. Og ta\u00f0 gevur okkum fri\u00f0ara\u0301v\u00f8kst. Hetta skulu vit seta sjo\u0301neykuna a\u0301 i\u0301 2021!"}, {"text_idx": "#000020", "text": "Ny\u0301ggjastu u\u0301r Lurta og hygg"}]